Document ID: 32011D0332

РЕШЕНИЕ 2011/332/ОВППС НА СЪВЕТА
от 7 юни 2011 година
за изменение на Решение 2011/137/ОВППС относно ограничителни мерки с оглед на положението в Либия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 29 от него,
като има предвид, че:
(1)
На 28 февруари 2011 г. Съветът прие Решение 2011/137/ОВППС относно ограничителни мерки с оглед на положението в Либия (1).
(2)
Решение 2011/137/ОВППС следва да бъде изменено, за да бъдат отчетени специалните правила, свързани с ограничителните мерки, които се прилагат спрямо пристанищните власти.
(3)
Предвид сериозната обстановка в Либия, в списъка на лицата и образуванията, на които са наложени ограничителни мерки, съдържащ се в приложение IV към Решение 2011/137/ОВППС, следва да бъдат добавени още образувания,
ПРИЕ НАСТОЯЩОТО РЕШЕНИЕ:
Член 1
В член 6 от Решение 2011/137/ОВППС се вмъква следният параграф:
„2a Забраната за предоставяне на финансови средства, финансови активи или икономически ресурси на лицата или образуванията, посочени в параграф 1, буква б), доколкото тя се прилага спрямо пристанищните власти, не пречи до 15 юли 2011 г. да се изпълняват договори, сключени преди датата на влизане в сила на настоящото решение, с изключение на договорите, свързани с нефт, газ и рафинирани продукти.“
Член 2
Образуванията, посочени в приложението към настоящото решение, се добавят в списъка в приложение IV към Решение 2011/137/ОВППС.
Член 3
Настоящото решение влиза в сила в деня на приемането му.
Съставено в Брюксел на 7 юни 2011 година.

Labels: 11
5
3
6
18